
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Rīgas ielā 235D, Jēkabpilī, Jēkabpils novadā, pārņemšanu Finanšu ministrijas valdījumā un pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa. Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa, 9.panta pirmā daļa.
Ņemot vērā Ministru kabineta rīkojuma projektā minēto nekustamo īpašumu tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts pārņemt no SIA “Publisko aktīvu pārvaldītājs Possessor” (turpmāk – Possessor) rīkojuma projektā minēto zemes vienību Finanšu ministrijas valdījumā, izveidojot vienotu nekustamo īpašumu ar Finanšu ministrijas valdījumā esošo būvi, un virzīt atsavināšanai vienotu nekustamo īpašumu.
1.2. Mērķis
Mērķa apraksts
Projekts paredz no Possessor pārņemt Finanšu ministrijas valdījumā valsts nekustamo īpašumu (nekustamā īpašuma kadastra Nr.5601 001 3477) – zemes vienību 0,0183 ha platībā - Rīgas ielā 235D, Jēkabpilī, Jēkabpils novadā, lai veidotu vienotu zemes un ēkas (būves) nekustamo īpašumu, ņemot vērā, ka uz zemes vienības atrodas valstij Finanšu ministrijas personā piederošs nekustamais īpašums (nekustamā īpašuma kadastra Nr.5601 501 3430) – būve - Rīgas ielā 235D, Jēkabpilī, Jēkabpils novadā, un atļaut VNĪ vienoto nekustamo īpašumu pārdot izsolē.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums (nekustamā īpašuma kadastra Nr.5601 001 3477) – zemes vienība (zemes vienības kadastra apzīmējums 5601 001 3477) 0,0183 ha platībā - Rīgas ielā 235D, Jēkabpilī, Jēkabpils novadā, ierakstīts Jēkabpils pilsētas zemesgrāmatas nodalījumā Nr. 100000419421 uz valsts vārda sabiedrības ar ierobežotu atbildību “Publisko aktīvu pārvaldītājs Possessor” (turpmāk – Possessor) personā, lēmuma datums 10.12.2007.
Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienības lietošanas mērķis 1201: Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve, platība 0.0183 ha. Zemes lietošanas veids: zemes zem ēkām, platība 0.0183 ha.
Zemesgrāmatā zemes vienībai noteikts apgrūtinājums - Atzīme - uz zemes gabala atrodas citai personai piederoša ēka.
Atbilstoši NĪVKIS esošajai informācijai uz zemes vienības atrodas nekustamais īpašums (nekustamā īpašuma kadastra Nr.5601 501 3430) – būve Hlorētava (būves kadastra apzīmējums 5601 001 3453 003) - Rīgas ielā 235D, Jēkabpilī, Jēkabpils novadā (turpmāk – Būve).
Saskaņā ar 14.01.2024. Valstij piekritīgās mantas aprakstes un novērtējuma aktu Nr.3399R/23 un tā pielikumu Valsts ieņēmumu dienests nodeva Finanšu ministrijas valdījumā un VNĪ pārvaldīšanā Būvi, ievērojot Ministru kabineta 26.11.2013. noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.3. apakšpunktā noteikto un Rīgas pilsētas tiesas 27.10.2023. spriedumu civillietā Nr.C771186322 (Lietvedības Nr.C-07557-23/18), saskaņā ar kuru konstatēts juridisks fakts, ka Būve, kas atrodas uz nekustamā īpašuma (nekustamā īpašuma kadastra Nr.56010013477) Rīgas ielā 235D, Jēkabpilī, Jēkabpils novadā, sastāvā ietilpstošas zemes vienības ar kadastra apzīmējumu 56010013477, ir bezīpašnieka lieta, kas piekrīt Latvijas valstij.
Īpašuma tiesības uz Būvi Jēkabpils pilsētas zemesgrāmatas nodalījumā Nr.100000818516 nostiprinātas Latvijas valstij Finanšu ministrijas personā, lēmuma datums 13.03.2024.
Saskaņā ar zemesgrāmatas datiem un NĪVKIS datiem Būves nekustamā īpašuma
(nekustamā īpašuma kadastra Nr.5601 501 3430) sastāvā ietilpst hlorētava (būves kadastra apzīmējums 5601 001 3453 003) ar kopējo platību 23,4 m2, galvenais lietošanas veids: 1251 – rūpnieciskās ražošanas ēkas. Būves tips 12510105 - Sūkņu un kompresoru staciju ēkas.

Saskaņā ar NĪVKIS datiem uz 01.01.2025. zemes vienībai noteiktas šādas kadastrālās vērtības:
1) fiskālā kadastrālā vērtība 26 euro apmērā,
2) universālā kadastrālā vērtība 51 euro apmērā.
Saskaņā ar NĪVKIS datiem uz 01.01.2025. Būvei noteiktas šādas kadastrālās vērtības:
1) fiskālā kadastrālā vērtība 250 euro apmērā,
2) universālā kadastrālā vērtība 758 euro apmērā.
Atbilstoši 14.01.2024. Valstij piekritīgās mantas aprakstes un novērtējuma akta Nr.3399R/23 pielikumā norādītajam Būves tehniskais stāvoklis saskaņā ar veikto apsekošanu dabā ir raksturojams kā sabrucis. Dabā eksistē tikai dzelzsbetona pamati un ķieģeļu mūra ārsienas.
Valsts vides dienesta Latgales reģionālā vides pārvalde (turpmāk VVD Latgales RVP) 15.07.2022. vēstulē Nr.2.3/1814/LA/2022 norādījusi, ka, apsekojot zemes vienību (zemes vienības kadastra apzīmējums 5601 001 3477) un uz tās esošo Būvi, konstatēts, ka objekta teritorijā esošā Būve un tai piegulošā teritorija ir piegružota ar dažādiem nebīstamajiem atkritumiem (ķieģeļi, putoplasta gabali, betona gabali, akmeņi, koka dēļi) un ar aizbestu saturošo šīferi, kas tiek klasificēts kā bīstamais atkritums (atkritumu klases kods – 170605). Pārbaudes brīdī objektā netika konstatēta ķīmisko vielu/maisījumu uzglabāšana vai izlijumi uz zemes vai Būvē, kā arī nebija jūtamas ķīmiskajām vielām raksturīgas smakas. VVD Latgales RVP vērš uzmanību, ka saskaņā ar Atkritumu apsaimniekošanas likuma 15.panta ceturtajā daļā noteikto par objekta sakārtošanu un atbrīvošanu no tajā esošajiem atkritumiem atbildīgs zemes (objekta) īpašnieks. VVD Latgales RVP informē, ka objekta teritorija nav iekļauta piesārņoto vai potenciāli piesārņoto vietu reģistrā. Vienlaikus VVD Latgales RVP vērš uzmanību, ka, lai objektīvi novērtētu vides kvalitāti objekta teritorijā, tajā veicama grunts un gruntsūdeņu kvalitātes izpēte.
Saskaņā ar Jēkabpils pilsētas pašvaldības 13.09.2024. vēstuli Nr.1-4/24/1595:
1) zemes vienība neatrodas degradētā teritorijā;
2) uz zemes vienību nav attiecināmi likuma “Par zemes reformu Latvijas Republikas pilsētās” 21. panta otrajā daļā minētie ierobežojumi darījumiem ar zemes īpašumiem;
3) saskaņā ar Jēkabpils pilsētas domes 2019. gada 20. jūnija saistošajiem noteikumiem Nr. 10 (ar grozījumiem, kas izdarīti ar Jēkabpils pilsētas domes 28.05.2021. saistošajiem noteikumiem Nr. 10 “Jēkabpils pilsētas Teritorijas plānojuma 2019.-2030. gadam grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā”) (turpmāk - Teritorijas plānojums), zemes vienība atrodas plānotajā funkcionālajā zonā - Publiskās apbūves teritorija (P2).
4) Teritorijas plānojumā zemes vienībai nav plānota piekļūšana pa ielu vai ceļu. Pašlaik piekļūt īpašumam var pa iebrauktu lauku ceļu, kas iet pa citai personai piederošu zemes īpašumu.
Piekļuve no pašvaldībai piekritīgās Cukura ielas (zemes vienības kadastra apzīmējums 5601 001 7126) iespējama caur valstij Finanšu ministrijas personā piederošo zemes vienību (zemes vienības kadastra apzīmējums 5601 001 3454) Cukura ielā 4, Jēkabpilī, Jēkabpils novadā, caur pašvaldībai piekritīgo zemes vienību (zemes vienības kadastra apzīmējums 5601 001 0033) Rīgas ielā 243C, Jēkabpilī, Jēkabpils novadā, un caur sabiedrībai ar ierobežotu atbildību "CAPITAL CONSULTING" piederošo zemes vienību (zemes vienības kadastra apzīmējums 5601 001 3453) Rīgas ielā 235A, Jēkabpilī, Jēkabpils novadā, nodibinot ceļa servitūtu.
Possessor ar 31.07.2024. vēstuli Nr.1.17/2090 lūdza VNĪ sagatavot un virzīt izskatīšanai Ministru kabineta rīkojuma projektu par zemes vienības pārņemšanu Finanšu ministrijas valdījumā un pārdošanu.
VNĪ ar 18.09.2024. vēstuli Nr.2/9-3/6948 informējusi Possessor par to, ka konceptuāli ir atbalstīta Possessor valdījumā esošā nekustamā īpašuma (nekustamā īpašuma kadastra Nr.5601 001 3477) - zemes vienības (zemes vienības kadastra apzīmējums 5601 001 3477) Rīgas ielā 235D, Jēkabpilī, Jēkabpils novadā, pārņemšana Finanšu ministrijas valdījumā un atsavināšana kopā ar Būvi, kas atrodas uz tā. Vienlaikus VNĪ aicināja Possessor sakopt zemes vienību atbilstoši sakārtotas vides prasībām.
Saskaņā ar Possessor sniegto informāciju zemes vienība ir apsekota un ir plānots veikt tā sakopšanu.
Lai nodrošinātu Civillikuma 968. pantā nostiprināto zemes un ēkas vienotības principu, Possessor valdījumā esošā zemes vienība nododama Finanšu ministrijas valdījumā, lai izveidotu un pēc tam pārdotu vienotu Būves un zemes nekustamo īpašumu.
Ņemot vērā minēto, zemes vienība (zemes vienības kadastra apzīmējums 5601 001 3477) 0,0183 ha platībā - Rīgas ielā 235D, Jēkabpilī, Jēkabpils novadā, ir ierakstāma zemesgrāmatā uz valsts vārda Finanšu ministrijas personā, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sesto daļu un apvienojama vienotā zemesgrāmatas nodalījumā ar Būvi.
Saskaņā ar likuma “Par nekustamā īpašuma ierakstīšanu zemesgrāmatās” 14.panta otro daļu, ja zemi īpašumā iegūst ēku (būvju) īpašnieks vai ēku (būvi) — zemes īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Šādā gadījumā nekustamajam īpašumam saglabājams zemes vienības kadastra numurs.
Atsavinot nekustamo īpašumu, jāņem vērā likumā „Par zemes reformu Latvijas Republikas pilsētās” noteiktie nosacījumi darījumiem ar zemes īpašumiem.
Lai nekustamā īpašuma ieguvēju nodrošinātu ar pilnīgu informāciju par nekustamo īpašumu, nekustamā īpašuma izsoles noteikumos tiks norādīta informācija par Būves tehnisko stāvokli, kā arī informācija par tiesībām nodibināt ceļa servitūtu, lai piekļūtu pašvaldībai piekritīgajai Cukura ielai (zemes vienības kadastra apzīmējums 5601 001 7126).
Problēmas un risinājumi
Problēmas apraksts
Skatīt sadaļā "Pašreizējā situācija"
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minēto nekustamo īpašumu tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar VNĪ Īpašumu izvērtēšanas komisijas lēmumu nolemts pārņemt Finanšu ministrijas valdījumā rīkojuma projektā minēto zemes vienību, izveidojot vienotu nekustamo īpašumu ar Finanšu ministrijas valdījumā esošo Būvi un ierosināt vienota nekustamā īpašuma atsavināšanu un attiecīga Ministru kabineta lēmuma sagatavošanu.
Sagatavotais rīkojuma projekts paredz Possessor nodot Finanšu ministrijas valdījumā rīkojuma projektā minēto zemes vienību (zemes vienības kadastra apzīmējums 5601 001 3477) 0,0183 ha platībā - Rīgas ielā 235D, Jēkabpilī, Jēkabpils novadā, Finanšu ministrijai pārņemt to no Possessor un normatīvajos aktos noteiktajā kārtībā nostiprināt zemesgrāmatā īpašuma tiesības uz to valstij Finanšu ministrijas personā, veidojot vienotu nekustamo īpašumu ar Būvi, kas atrodas uz minētās zemes vienības.
Pēc minēto darbību veikšanas rīkojuma projektā paredzēts atļaut VNĪ pārdot izsolē vienoto nekustamo īpašumu (nekustamā īpašuma kadastra Nr.5601 001 3477) – zemes vienību (zemes vienības kadastra apzīmējums 5601 001 3477) 0,0183 ha platībā un Būvi - Rīgas ielā 235D, Jēkabpilī, Jēkabpils novadā.
Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.
Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu, tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).
Lai nodrošinātu valsts nekustamā īpašuma nākamajam ieguvējam pilnīgu informāciju par pārdodamo objektu, VNĪ izsoles noteikumos iekļaus informāciju par nekustamā īpašuma sastāvā esošās Būves faktisko un tehnisko stāvokli.
Rīkojuma projekts paredz nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Publiskas personas mantas atsavināšanas likuma 30.pantā noteiktajam, izsoles dalībniekam, kurš būs nosolījis augstāko cenu par nekustamo īpašumu, būs jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.
Juridiskās personas
Jā
Ietekmes apraksts
Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Publiskas personas mantas atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Publisko aktīvu pārvaldītājs "Possessor"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

